turjo4nis/wikipedia-bn-dump-20250701 huggingface dataset:
ফোলিয়োজ লাইকেন

ফোলিয়োজ লাইকেন বিষমপৃষ্ঠ পাতার মত দেখতে এক ধরনের লাইকেন। অর্থাৎ এতে শৈবাল ও ছত্রাক একত্রে মিথোজীবীরূপে অবস্থান করে। এই মিথোজীবীতাকে আংশিক পরজীবীতাও বলা হয়ে থাকে।

নামের অর্থ
"ফোলিয়োজ" ল্যাটিন শব্দ  "foliōsus" থেকে, যার উৎপত্তি "folium" থেকে যার অর্থ "পাতা"। পাতার মত গঠনের কারণেই এর এরূপ নামকরণ করা হয়েছে।

গঠন
ফোলিয়োজ লাইকেনের কিনারা খাঁজকাটা, প্রশস্ত, চ্যাপ্টা ও আন্দোলিত হয়। এই লাইকেনের ঊর্ধ্ব ও নিম্ন কর্টেক্স উভয়ই রয়েছে। এদের নিম্নতলে রাইজয়েড সদৃশ রাইজাইন থাকে। এই রাইজাইনের মাধ্যমে এরা এদের পোষকের বা ধারকের সাথে যুক্ত থাকে। শৈবাল স্তরটি স্যান্ডউইচের মত থাকে শৈবাল স্তরটির উপরে ও নিচে ছত্রাক স্তর বিদ্যমান থাকে। অনেকটা বৃত্তাকারভাবে বৃদ্ধিপ্রাপ্ত হয়। এই ধরনের লাইকেনের ঊর্ধ্বত্বক ও নিম্নত্বক ভিন্ন হয়ে থাকে।

শ্রেণিবিভাগের ভিত্তি
লাইকেনকে বিভিন্নভাবে শ্রেণিবিভাগ করা যায়। এক্ষেত্রে গঠনগত পার্থক্যের ভিত্তিতে শ্রেণিবিভাগ করা হয়েছে।  দেহের বৃদ্ধি পাওয়ার ধরন, দেহের বাহ্যিক গঠন এবং অবলম্বনের সাথে আটকে থাকার ধরন দেখে লাইকেন থ্যালাসকে তিনভাগে ভাগ করা হয়ে থাকে। যেমনঃ ফোলিয়োজ লাইকেন, ক্রাসটোজ লাইকেন ও ফ্রুটিকোজ লাইকেন।

তুলনা
ফোলিয়োজ লাইকেনের ঊর্ধ্ব ও নিম্ন কর্টেক্স উভয়ই রয়েছে। কিন্তু ক্রাসটোজ লাইকেনে শুধু ঊর্ধ্ব কর্টেক্স রয়েছে এবং এটি এর ধারকের উপর আস্তরণের (ক্রাস্ট) মত জন্মায়। স্ক্যামুলোস ক্রাস্টোজ লাইকেন কিনারের দিকে এর ধারকের সাথে যুক্ত থাকে না বলে ফোলিয়োজ লাইকেনের মত পাতা আকৃতির গঠন ধারণ করে। কিন্তু এর পাতা আকৃতির গঠনে কোন নিম্নকর্টেক্স নেই। ফ্রুটিকোজ লাইকেনে শাখা-প্রশাখার মত গঠন রয়েছে এবং এগুলো চ্যাপ্টা হলে পাতার মত আকৃতি ধারণ করে কিন্তু এই লাইকেনে একক কর্টেক্স রয়েছে অর্থাৎ এর কর্টেক্সকে দুই বা ততোধিক ভাগে ভাগ করা যায় না। অপরদিকে ফোলিয়োজ লাইকেনের কর্টেক্সকে ঊর্ধ্ব ও নিম্ন কর্টেক্সে ভাগ করা যায়।

ছবিঘর

তথ্যসূত্র 

Lichens in Yellowstone Park, Sharon Eversman, Plan Your Visit, National Parks Service,  
জীববিজ্ঞান প্রথম পত্র- গাযী আজমল, সফিউর রাহমান।
জীববিজ্ঞান প্রথম পত্র- ড. মোহাম্মদ আবুল হাসান।
https://web.archive.org/web/20141227000803/http://staff.concord.org/~btinker/gaiamatters/investigations/lichens/typeslichens.html

লাইকেন
নটর ডেম কলেজ (যুক্তরাষ্ট্র)

নটর ডেম কলেজ (), নটর ডেম কলেজ অব ওহাইও বা সহজভাবে এনডিসি হিসেবেও পরিচিত একটি ক্যাথলিক সহশিক্ষামূলক  লিবারেল আর্ট কলেজ যা দক্ষিণ ইউক্লিড, যুক্তরাষ্ট্রে অবস্থিত। ১৯২২ সালে মহিলা কলেজ হিসেবে প্রতিষ্ঠিত হলেও বর্তমানে এখানে ছেলে-মেয়ে উভয়েই পাঠলাভ করে থাকে। ২০০১ সালের জানুয়ারি থেকে এখানে উভয়েরাই পাঠলাভ করা শুরু করে। পাঁচটি একাডেমিক বিভাগের মাধ্যমে নটর ডেম কলেজ ৩০টি মেজর এবং পৃথক অস্নাতক ও স্নাতক ডিগ্রী দিয়ে থাকে। এই প্রাঙ্গনে প্রায় ২, ২৫০ জন শিক্ষার্থী পড়াশোনা করে থাকেন। এই কলেজের  এর প্রধান একাডেমিক এলাকা এবং দক্ষিণ ইউক্লিডের প্রায়  আবাসিক এলাকা।

এই কলেজের সক্রিয় এথলেটিক দল নটর ডেম ফ্যালকনস এর মাধ্যমে এই কলেজ দ্বিতীয় বিভাগে ন্যাশনাল কলেজিয়েট এথলেটিক অ্যাসোসিয়েশন (এনসিএএ) এর সদস্য হয়। নটর ডেম মাউন্টেন ইস্ট কনফারেন্স (এমইসি), এর দ্বিতীয় বিভাগের সদস্য যা ২০১৩-১৪ শিক্ষাবর্ষ থেকে খেলা শুরু করে। এনসিএএ তে অংশ নেয়া ছাড়াও এই কলেজ এনএআইএ তে আমেরিকান মিডইস্ট কনফারেন্সের সদস্য হিসেবে প্রতিযোগিতা করে। অফিশিয়ালভাবে এই প্রতিষ্ঠান ও এথলেটিক এর লোগোর রঙ নীল ও সোনালী হলুদ।

নটর ডেম কলেজের শিক্ষার্থীরা মূলত ওহাইও'র হলেও এখানে প্রায় ৩৮টি প্রদেশ ও ১৯টি দেশের শিক্ষার্থীরা পড়াশোনা করে থাকে। কলেজ এর শিক্ষার্থীদের নানারকমের সহশিক্ষা কার্যক্রমের মধ্যে অংশগ্রহণ করায়। তন্মধ্যে এথলেটিকস, হরর সোসাইটি, ক্লাব এবং বিভিন্ন প্রকার শিক্ষার্থী সংস্থা উল্লেখযোগ্য। এই কলেজের প্রাক্তন শিক্ষার্থীরা দেশের বিভিন্ন পদে যেমন সরকারি পদ, ব্যবসায়, বিজ্ঞান, ঔষধ, শিক্ষা, খেলাধুলা ও বিনোদন এ অধিভুক্ত হয়েছে।

তথ্যসূত্র

বহিঃসংযোগ 
 নটর ডেম কলেজ  - অফিশিয়াল ওয়েবসাইট
 নটর ডেম কলেজ এথলেটিক ওয়েব পৃষ্ঠা
 নটর ডেম কলেজ অনলাইন

ওহাইওর কলেজ ও বিশ্ববিদ্যালয়
কলেজ ও বিশ্ববিদ্যালয়
ওহাইওর শিক্ষাপ্রতিষ্ঠান
প্রাক্তন মহিলা বিশ্ববিদ্যালয়
যুক্তরাষ্ট্রের রোমান ক্যাথলিক শিক্ষাপ্রতিষ্ঠান
ওহাইওর ১৯২২-এর স্থাপনা
১৯২২-এ প্রতিষ্ঠিত শিক্ষাপ্রতিষ্ঠান
১৯২২-এ প্রতিষ্ঠিত
খ্রিস্টান শিক্ষাপ্রতিষ্ঠান
নটর ডেম কলেজ
২০১৪-১৫ ওয়েস্ট ইন্ডিজ ক্রিকেট দলের ভারত সফর

ওয়েস্ট ইন্ডিজ ক্রিকেট দল ২০১৪ সালে ভারত সফর করে। পূর্ব-নির্ধারিত সময়সূচী মোতাবেক ৩ অক্টোবর, ২০১৪ তারিখ থেকে ১৮ নভেম্বর, ২০১৪ তারিখ পর্যন্ত ভারত সফরে দলটি ভারত ক্রিকেট দলের বিপক্ষে ৩ টেস্টের সিরিজ, ৫টি একদিনের আন্তর্জাতিক ও একটিমাত্র টুয়েন্টি২০ আন্তর্জাতিক ম্যাচ হওয়ার কথা ছিল। ওডিআই সিরিজের তৃতীয় খেলাটি হুদহুদ ঘূর্ণিঝড়ের কারণে পরিত্যক্ত ঘোষিত হওয়ার প্রেক্ষিতে চার খেলার সিরিজে পরিণত হয়।

সিরিজ শুরুর দিন, ওয়েস্ট ইন্ডিজ ক্রিকেট বোর্ড-এর কাছে ওয়েস্ট ইন্ডিজ খেলোয়াড়দের পাওনা বাকী থাকায় খেলোয়াড়রা মাঠে না নামার হুমকি দেয়। বিসিসিআই হস্তক্ষেপের পর, ওয়েস্ট ইন্ডিজ ক্রিকেট বোর্ড তাদের খেলোয়াড়দের পাওন পরিশোধের প্রতিশ্রুতি দেয় এবং সিরিজ শুরু হয়। ১৭ অক্টোবর ২০১৪ তারিখ, টস করার সময়, ওয়েস্ট ইন্ডিজের ওয়ানডে অধিনায়ক ডোয়াইন ব্রাভো তার সাথে সম্পূর্ণ দল আনেন এনং ঘোষণা দেন যে তারা সম্পূর্ণ সফর পরিত্যাগ করেছেন কারণ তারা WICB থেকে তাদের প্রতিশ্রুত পাওনা পাননি। পরবর্তীতে বিসিসিআই নিশ্চিত করে যে পাওনা পরিশোধ সংক্রান্ত কারণে ওয়েস্ট ইন্ডিজের খেলোয়াড়দের, ওয়েস্ট ইন্ডিজ ক্রিকেট বোর্ড ও খেলোয়াড়দের সমিতির মধ্যে চলমান সমসার কারণে  ৪র্থ ওডিআই বাতিল হয়েছে। মাঝপথে সিরিজ বাতিল করার পাল্টা পদক্ষেপ হিসাবে বিসিসিআই ডব্লিউআইসিবির মধ্যকার সব দ্বিপক্ষীয় সফর পরবর্তী ঘোষণা না দেয়া পর্যন্ত স্থগিত করে। সেই সাথে বিসিসিআই সেই সময়ে শ্রীলঙ্কাকে পাঁচ ম্যাচ ওডিআই সিরিজ খেলতে আমন্ত্রণ জানায়।

দলের সদস্য

প্রস্তুতিমূলক খেলা

লিস্ট এ: ভারত এ বনাম ওয়েস্ট ইন্ডিয়ান্স

লিস্ট এ: ভারত এ বনাম ওয়েস্ট ইন্ডিয়ান্স

প্রথম-শ্রেণী: ভারতীয় বোর্ড সভাপতি একাদশ বনাম ওয়েস্ট ইন্ডিয়ান্স

ওডিআই সিরিজ

১ম ওডিআই

২য় ওডিআই

৩য় ওডিআই

৪র্থ ওডিআই

৫ম ওডিআই

টি২০আই সিরিজ

একমাত্র টি২০আই

টেস্ট সিরিজ

১ম টেস্ট

২য় টেস্ট

৩য় টেস্ট

পরিসংখ্যান

তথ্যসূত্র

বহিঃসংযোগ 
 Series Page on Wisden
 ক্রিকইনফোতে সিরিজের পাতা

২০১৪-এ ভারতীয় ক্রিকেট
২০১৪-এ ওয়েস্ট ইন্ডিয়ান ক্রিকেট
২০০০-০১ থেকে ভারতের ক্রিকেট মৌসুম
ওয়েস্ট ইন্ডিজ ক্রিকেট দলের ভারত সফর
২০১৪–১৫ আন্তর্জাতিক ক্রিকেট প্রতিযোগিতা
কিতাবুশ শিফা

কিতাবুশ শিফা (Arabic: کتاب الشفاء Kitab Al-Shifaʾ, Latin: Sufficientia) হল ইবনে সিনা কর্তৃক রচিত বৈজ্ঞানিক ও দার্শনিক বিশ্বকোষ। এটি বিজ্ঞান ও দর্শনের উপর ইবনে সিনার প্রধান কাজগুলোর মধ্যে অন্যতম। আনুমানিক ১০১৪ সালের দিকে তিনি এটি লেখার কাজ শুরু করেন এবং ১০২০ সালে সমাপ্ত করেন। ১০২৭ সালে এই বই প্রকাশিত হয়।

বইটি চারটি অংশে বিভক্ত যুক্তি, প্রাকৃতিক বিজ্ঞান, গণিত (পাটিগণিত, জ্যামিতি, জ্যোতির্বিজ্ঞান, সঙ্গীত নিয়ে গঠিত) ও অধিবিদ্যা। প্রাচীন গ্রিক দার্শনিক যেমন এরিস্টটল, হেলেনিস্টিক চিন্তাবিদ যেমন টলেমি, প্রথমযুগের পারসিয়ান ও মুসলিম বিজ্ঞানী ও দার্শনিক যেমন আল কিন্দি, আল ফারাবি, আল বিরুনি এদের প্রভাব এতে রয়েছে।

আরও দেখুন
 ইবনে সিনা
 কানুন ফিততিব
 ইসলামি স্বর্ণযুগ
 প্রথমযুগের ইসলামি দর্শন
 ইসলামি বিজ্ঞান
 চিকিৎসা সাহিত্য

তথ্যসূত্র

বহিঃসংযোগ
Avicenna on the subject and the object of metaphysics with a list of English translations of his philosophical works

১১শ-শতাব্দীর আরবি বই
ইরানি বই
ইরানি সাহিত্য
ইসলামি মনোবিজ্ঞান
কানুন ফিততিব

কানুন ফিততিব ( al-Qānūn fī al-Ṭibb) ইবনে সিনা রচিত চিকিৎসা বিষয়ক বিশ্বকোষ। তিনি ১০২৫ সালে এটি সমাপ্ত করেন। এতে সে সময়কার চিকিৎসা বিষয়ক জ্ঞানের সারাংশ লিপিবদ্ধ রয়েছে। এটি আরবি ভাষায় রচিত। পরবর্তীতে এটি অন্য ভাষা যেমন ফারসি, ল্যাটিন, চাইনিজ, হিব্রু, জার্মান, ফরাসি, ইংরেজিতে অনূদিত হয়েছে। চিকিৎসাবিজ্ঞানের ইতিহাসে এটিকে সবচেয়ে বিখ্যাত বইগুলোর মধ্যে অন্যতম বিবেচনা করা হয়ে থাকে।

আরও দেখুন 
 ইবনে সিনা
 কিতাবুশ শিফা
 ইউনানি
 ইবনে আন নাফিস
 আবুল কাসিম আল জাহরাউয়ি
 কিতাবুল তাসরিফ
 চিকিৎসা সাহিত্য

তথ্যসূত্র

বহিঃসংযোগ 

 Biography of Avicenna
 A scanned copy of "Kitab alQanun fi alTibb" (Book (of) the Canon of Medicine)

চিকিৎসাবিজ্ঞানের ইতিহাস
ইউনানি ওষুধ
ইরানি বই
ইরানি সাহিত্য
চিকিৎসা বিজ্ঞান বিশ্বকোষ
ফার্সি বিশ্বকোষ
মার্ভ

মার্ভ‌ (,  Marw) মধ্য এশিয়ার একটি গুরুত্বপূর্ণ মরুদ্যান শহর ছিল। এর অবস্থান ছিল বর্তমান তুর্কমেনিস্তানের মেরির কাছে ঐতিহাসিক সিল্ক রোডের পাশে অবস্থিত। এই নগরীতেই জন্ম হয়েছিলো অর্ধ-পৃথিবীর মহান শাসক সুলতান আল্প আরসালান বেগের

এই স্থানে বেশ কিছু শহর অবস্থিত ছিল। সাংস্কৃতিক ও রাজনৈতিক আদানপ্রদানের কারণে এগুলোর কৌশলগত মূল্য ছিল। দাবি করা হয় যে ১২শ শতকে সংক্ষিপ্তকালের জন্য মার্ভ‌ বিশ্বের বৃহত্তম শহর ছিল। প্রাচীন মার্ভে‌র স্থান ইউনেস্কো কর্তৃক বিশ্ব ঐতিহ্যবাহী স্থান হিসেবে স্বীকৃত।

তথ্যসূত্র
References

Sources

বহিঃসংযোগ

British Museum Research Project 
Hazlitt's Classical Gazetteer
Ancient Merv Project UCL
Merv Digital Media Archive (creative commons-licensed photos, laser scans, panoramas), particularly focusing on Sultan Kala (Gala), with data from a University College London/CyArk research partnership
Tahmuras, the mythical father and founder of Merv

পার্থি‌য়ান শহর
সাসানি শহর
খিলাফতের রাজধানী
ইরানের প্রাচীন শহর
ইরানীয় মালভূমি
ইরানের প্রদেশ
আমসার
পার্থিয় শহর
এশিয়ার প্রত্নতত্ত্ব
রেশম পথের উপর অবস্থিত জনবহুল স্থান
ধ্বংসপ্রাপ্ত শহর
খ্রিস্টপূর্ব ৬ষ্ঠ শতাব্দীতে প্রতিষ্ঠিত জনবহুল স্থান
রুমেলিহিসারি

রুমেলিহিসারি (রুমেলিয়ান দুর্গ ও রুমেলি হিসার দুর্গ নামে পরিচিত) ইস্তানবুলে বসফরাসের ইউরোপীয় অংশে অবস্থিত একটি দুর্গ। উসমানীয় সুলতান দ্বিতীয় মুহাম্মদ কনস্টান্টিনোপল বিজয়ের পূর্বে ১৪৫১ থেকে ১৪৫২ সালের মধ্যে এটি নির্মাণ করেন। এর তিনটি বড় টাওয়ার দ্বিতীয় মুহাম্মদের তিনজন উজিরের নামে নামকরণ করা হয়েছে। তারা হলেন হালিল পাশা (ফটকের পাশের বড় টাওয়ার নির্মাণ করেন), জাগান পাশা (দক্ষিণ টাওয়ার নির্মাণ করেন), সারিকা পাশা (উত্তর টাওয়ার নির্মাণ করেন)।

আরও দেখুন
 আনাদোলুহিসারি
 কনস্টান্টিনোপল বিজয়
 বসফরাস

তথ্যসূত্র

বহিঃসংযোগ

 Archnet

তুরস্ক
তুরস্কের ভূ-চিহ্ন
ইউসুফ জুলেখা (টিভি ধারাবাহিক)

ইউসুফ-এ-পায়াম্বার বা জোসেফ, দ্য প্রোফেট হল ফারজুল্লাহ সালানশুর পরিচালিত ২০০৮ সালের একটি ইরানি টিভি চলচ্চিত্র, যেখানে নবী ইউসুফের ঘটনা কুরআন ও ইসলামি বর্ণনা অনুযায়ী ফুটিয়ে তোলা হয়েছে। বাংলাদেশের টিভি চ্যানেল এসএ টিভি ধারাবাহিকটি বাংলা ভাষায় ডাবিংয়ের মাধ্যমে ২০১৬ সাল থেকে ইউসুফ জুলেখা নামে সম্প্রচার করে আসছে। ঐতিহাসিক প্রেক্ষাপটে এই দুই চরিত্র নিয়ে নির্মিত ধারাবাহিকটি বাংলাদেশ ছাড়াও ইতোমধ্যে বিশ্বের বিভিন্ন দেশে বিভিন্ন ভাষায় প্রচারিত হয়েছে।

অভিনয় 
 মোস্তাফা জামানি — নবী ইউসুফ/ইউজারসিফ
 মাহমুদ পাক নিয়াত — নবী ইয়াকুব
 কাতায়ুন রিয়াহি — জুলেখা
 জাফর দেহঘান — পোতিফার/আজিজ
 আব্বাস আমিরি — আঙ্খ মাহু
 জাহানবখশ সোলতানি — তৃতীয় আমেনহোতেপ
 রাহিম নরোজি — আখেনাতেন
 মাহভাশ সাবরখান — কারিমানা
 এলহাম হামিদি — আসেনাথ
 পারভানেহ মাসৌমি — তিয়ে
 লাইলা বলৌকাত — নেফেরতিতি
 আমির হোসেইন — ইনারৌস
 মোহাম্মাদ আলী সোলেমানতাশ — আপৌপিস
 রেজা রাজাভি — হোরেমহেব
 আলি তালিব লু — হোনিফার
 ইসমাঈল সোলতানিয়ান — কিমোনি
 ইসরাফিল আলমদারি — রোদেমন
 রেজা আক্বারাবী — পাদিয়ামন
 জেহির ইয়ারি — বেঞ্জামিন
 সাইয়্যেদ মোঃ জাওয়াদ তাহেরি — মালিক বিন জার
 আরদালান সোজা কাভেহ — জিবরাঈল
 সিরৌস কাহভারী নেজাদ — মিমিসাবু
 আলি ইয়াকুব জাদেহ — হোয়া
 কৌরস জাদেই — লেভি
 হুসেইন জাফরী — তরুণ নবী ইউসুফ
 দাভৌদ শেইখ — জুডাহ
 ফেরিশতেহ সারাবান্দি — লিয়াহ বিনতে লাবান
 মারইয়াম বাখশি — রাচেল বিন্তে লাবান
 জাহরা সাঈদি — ফায়ঘে বিনতে ইসহাক
 নাসরিন নাকিসা — দিনাহ বিনতে ইয়াকুব
 আলা মহসেনি — নিনিফার কিবতা
 মুহাম্মাদ আহমদী — জাইলিং
 মোজতাফা বিতারাফান — সুফার
 নাসের ফারোগ — খোউফু
 আলি বেকাইয়ান — আপৌকি
 জামশিদ সাফারি — ফালিহ
 সৌদাবেহ আলি পৌর — বিলহাহ
 মিত্রা কাভাজেহ নিয়ান — জিলফাহ
 জাহরা বাহারজাভি — তিয়ামিনি
 সাঈদাহ আরব — লিয়াহ
 বিতা সামারি — তামা
 মোহাম্মাদ কাসিম পৌরসাত্তার — নবী খিজির
 পারভিজ বাল্লাহি ভৌর — কিদামেন
 সিরৌস আসনাঘি — কারারক্ষী
 মনৌচেহর বেহরৌজ — বিন্তু
 সাইয়্যেদ মোঃ তাকি রাফাকি — আখেনাতেনের উপদেষ্টা

বাংলা ভাষায় সম্প্রচার 
২০১৬ সালের ২৭শে নভেম্বর থেকে বাংলাদেশের বেসরকারি টেলিভিশন চ্যানেল এসএ টিভি ধারাবাহিকটি বাংলা ভাষায় সম্প্রচার করা শুরু করে।

তথ্যসূত্র

বহিঃসংযোগ 
 All Episodes dubbed in English on YouTube
 ইউসুফ-এ-পয়ম্বর

২০০৮-এর টেলিভিশন চলচ্চিত্র
ইরানি টেলিভিশন ধারাবাহিক
ফার্সি ভাষার চলচ্চিত্র
জোসেফ (জ্যাকবের পুত্র)
ইরানি চলচ্চিত্র
ইসলাম সম্পর্কিত টেলিভিশন ধারাবাহিক
ইউসুফ কান্ধলভি

মুহাম্মদ ইউসুফ কান্ধলভি () (হজরতজি বলেও পরিচিত) (জন্ম:১৯১৭–মৃত্যু:১৯৬৫) ছিলেন ভারতের একজন মুসলিম পণ্ডিত। পরবর্তীতে তিনি তাবলিগ জামাতের দ্বিতীয় আমির হন। একটি পণ্ডিত পরিবারে তার জন্ম হয়। দশ বছর বয়সে তিনি কুরআন হাফিজ হন এবং হাদিস ও ইসলামি অন্যান্য শাখায় পড়াশোনা চালিয়ে যান। লেখালেখি ছাড়াও তাবলিগে তিনি বেশ সময় ব্যয় করেন। তার দুইটি বিখ্যাত বই হল হায়াতুস সাহাবা ও চার খন্ডের মাআনিউল আহবার ফি শারহ। তিনি মুন্তাখাবে হাদিস বইয়েরও রচয়িতা। মুহাম্মদ ইউসুফ কান্ধলভি ৪৮ বছর বয়সে লাহোরে মৃত্যুবরণ করেন।

আরও দেখুন 
 তাবলিগ জামাত
 মুন্তাখাবে হাদিস
 মুহাম্মদ ইলিয়াস কান্ধলভি
 হায়াতুস সাহাবা
 দেওবন্দি ব্যক্তিত্বের তালিকা

তথ্যসূত্র 

 Muhammad Sani Hasani, Sawanih-i Hazrat Muhammad Yusuf Kandhlawi [The Life of Hazrat Muhammad Yusuf Kandhlawi] (Lucknow: Nadwat-il Ulama, n.d.).

গ্রন্থপঞ্জি

বহিঃসংযোগ 
 https://web.archive.org/web/20130713122030/http://www.minsid.com/Bayans/Urdu_Bayans.html

১৯১৭-এ জন্ম
১৯৬৫-এ মৃত্যু
দেওবন্দি ব্যক্তি
তাবলিগ জামাতের ব্যক্তি
মাজাহির উলুম, সাহারানপুরের প্রাক্তন শিক্ষার্থী
ভারতীয় সুন্নি মুসলিম পণ্ডিত
২০শ শতাব্দীর ইসলামের মুসলিম পণ্ডিত
নিজামউদ্দিন মারকাজ মসজিদ

নিজামউদ্দিন মারকাজ মসজিদ ভারতের দক্ষিণ দিল্লির পশ্চিম নিজামউদ্দিনে অবস্থিত একটি মসজিদ। এটি তাবলিগ জামাতের আলমি মারকাজ বা বৈশ্বিক কেন্দ্রস্থল। ভারতের তাবলিগ জামাত এই মসজিদকে কেন্দ্র করে পরিচালিত হয় এবং বার্ষিক সমাবেশ এতে অনুষ্ঠিত হয়। এটি ভারতে তাবলিগের ইসলাম প্রচারকদের সদরদপ্তর। মূলত এই মসজিদকে কেন্দ্র করেই সারা পৃথিবীতে ইসলাম প্রচারের কাজ পরিচালিত হয়। বিশ্বের বিভিন্ন প্রান্ত থেকে মানুষ ইসলাম শেখার জন্য এখানে আসে।

তথ্যসূত্র

দিল্লির মসজিদ
তাবলিগ জামাতের কেন্দ্র
তাবলিগ জামাত
ভূঞাপুর উপজেলা

ভূয়াপুর উপজেলা, বা ভুঞাপুর উপজেলা বাংলাদেশের টাঙ্গাইল জেলার অন্তর্গত একটি উপজেলা।

অবস্থান ও আয়তন 
এই উপজেলার ভৌগোলিক অবস্থান । ভূঞাপুর টাঙ্গাইল জেলার উত্তর পশ্চিমাংশে অবস্থিত। উত্তরে গোপালপুর উপজেলা ও জামালপুর জেলার সরিষাবাড়ি উপজেলা, দক্ষিণে কালিহাতি উপজেলা, পূর্বে গোপালপুর উপজেলা, ঘাটাইল উপজেলা ও কালিহাতী উপজেলা, পশ্চিমে যমুনা নদী ও সিরাজগঞ্জ সদর উপজেলা। ভূঞাপুর উপজেলা প্রায় ২৪০২৩'  থেকে ২৪০৩৫' উত্তর অক্ষাংশ এবং ৮৯০৪৩' থেকে ৮৯০৫৪' পূর্ব দ্রাঘিমাংশের মধ্যে অবস্থিত। ভূঞাপুর উপজেলার আয়তন ১৩৪.৪৬ বর্গকিলোমিটার।

প্রশাসনিক এলাকা 
ভূঞাপুর পৌরসভা ও ৬টি ইউনিয়ন, যথা-

 গোবিন্দাসী ইউনিয়ন
 ফলদা ইউনিয়ন,
 অর্জুনা ইউনিয়ন,
 গাবসারা ইউনিয়ন,
অলোয়া ইউনিয়ন,
 নিকরাইল ইউনিয়ন

সমম্বয়ে ভূঞাপুর উপজেলা প্রতিষ্ঠিত।

ইতিহাস 
বৃহত্তর ময়মনসিংহ জেলার অংশ হিসাবে এককালে এ জনপদের গুরুত্ব কম ছিল না। ১৮৬৬ সালের পূর্ব পর্যন্ত সিরাজগঞ্জ ও ময়মনসিংহ জেলায় অধিভূক্ত থেকে ভূঞাপুরের সঙ্গে যুক্ত ছিল অথবা ভূঞাপুর অঞ্চল সিরাজগঞ্জের সীমারেখা ভূক্ত ছিল। ১৮৬৬ সালের ১৫ ফেব্রুয়ারি সিরাজগঞ্জ উপজেলা ময়মনসিংহ জেলা থেকে বিচ্ছিন্ন হয়ে যায়। ১৯৭৪ সালের ৭ আগস্ট গোপালপুর থেকে বিচ্ছিন্ন হয়ে ভূঞাপুর স্বতন্ত্র থানার মর্যাদা লাভ করে। ১৯৮৩ সালের ২৪ মার্চ ভূঞাপুরকে উপজেলা ঘোষণা করা হয়। ১৯৯৪ সালের ২০ মার্চ ভূঞাপুরে পৌরসভা স্থাপিত হয়। বর্তমানে ভূঞাপুর একটি পরিচ্ছন্ন জনবহুল ও কর্মচঞ্চল পৌরশহর।

জনসংখ্যার উপাত্ত 
ভূঞাপুর উপজেলার মোট জনসংখ্যা ১,৯০,৯১০ জন। আদমশুমারি রিপোর্ট ২০০১, বাংলাদেশ পরিসংখ্যান ব্যুরো ও ভূঞাপুর উপজেলা সাংস্কৃতিক সমীক্ষা প্রতিবেদন ২০০৭ অনুসারে মোট জনসংখ্যার মধ্যে পুরুষ ৯৬,৫০৫ জন, মহিলা ৯৪,৪০৫ জন। মোট জনসংখ্যার ১,৮৪,৬০৭ জন মুসলিম, ৬,২২৬ জন হিন্দু, ৮ জন বৌদ্ধ এবং ৬৯ জন অন্যান্য ধরর্মের অনুসারী।

শিক্ষা 
উল্লেখযোগ্য শিক্ষা প্রতিষ্ঠান সমূহ :
 ইবরাহিম খাঁ সরকারি কলেজ
 গোবিন্দাসী ঊচ্চ বিদ‍্যালয়
 শহীদ জিয়া মহিলা কলেজ
 হাজী ইসমাইল খাঁ বেসরকারি কারিগরি কলেজ
 শমসের ফকির ডিগ্রি কলেজ
 লোকমান ফকির মহিলা কলেজ 
মমতাজ ফকির উচ্চ বিদ্যালয়  
 শেহাব উদ্দিন কলেজ
 ফলদা রামসুন্দর ইউনিয়ন উচ্চ বিদ্যালয়
 ভূঞাপুর সরকারী পাইলট উচ্চ বিদ্যালয় 
 ভূঞাপুর পাইলট বালিকা উচ্চ বিদ্যালয়
 ভূঞাপুর মডেল সরকারি প্রাথমিক বিদ্যালয়
চর অলোয়া দাখিল মাদ্রাসা
ইবনী শিক্ষালয় সরকারি প্রাথমিক বিদ্যালয়

উল্লেখযোগ্য ব্যক্তিত্ব 
 ইবরাহীম খাঁ - শিক্ষাবিদ;
খন্দকার আসাদুজ্জামান - রাজনীতিবিদ;
আফরান নিশো - অভিনেতা;
লোকমান হোসেন ফকির - একুশে পদক ও জাতীয় চলচ্চিত্র পুরস্কারপ্রাপ্ত বাংলাদেশী সঙ্গীতজ্ঞ।
আল - হাদি

আরও দেখুন 

 বাংলাদেশের উপজেলাসমূহ

তথ্যসূত্র

বহিঃসংযোগ
 
 ইউটিউব ভিডিওতে দেখুন ভূঞাপুর উপজেলার ইতিহাস ও ঐতিহ্য

ভূঞাপুর উপজেলা
টাঙ্গাইল জেলার উপজেলা
অনিল চৌধুরী (আম্পায়ার)

অনিল চৌধুরী (জন্ম: ১২ মার্চ, ১৯৬৫) দিল্লিতে জন্মগ্রহণকারী ভারতের আন্তর্জাতিক ক্রিকেট আম্পায়ার। তিনি এ পর্যন্ত ১৩টি টুয়েন্টি২০ আন্তর্জাতিক ও ৭টি একদিনের আন্তর্জাতিকে আম্পায়ার হিসেবে দায়িত্ব পালন করেছেন। এছাড়াও ইন্ডিয়ান প্রিমিয়ার লিগের বেশকিছুসংখ্যক খেলায় আম্পায়ারিং করেছেন।

৮ আগস্ট, ২০১৩ তারিখে আইসিসি’র আম্পায়ারদের আন্তর্জাতিক তালিকায় অন্তর্ভুক্তির জন্য ভারতীয় ক্রিকেট নিয়ন্ত্রণ বোর্ড তার নাম প্রেরণ করে। এরপর ২০১৩ সালের অক্টোবর মাসের ১০ তারিখে রাজকোটে অনুষ্ঠিত ভারত-অস্ট্রেলিয়ার মধ্যকার টুয়েন্টি২০ আন্তর্জাতিকে আম্পায়ার হিসেবে তার অভিষেক ঘটে। ২৭ নভেম্বর, ২০১৩ তারিখে কানপুরে অনুষ্ঠিত ভারত-ওয়েস্ট ইন্ডিজের মধ্যকার খেলা পরিচালনার মাধ্যমে একদিনের আন্তর্জাতিকে আম্পায়ার হিসেবে তার অভিষেক ঘটে।

তথ্যসূত্র

আরও দেখুন 
 আম্পায়ার
 টেস্ট ক্রিকেট আম্পায়ারদের তালিকা
 আম্পায়ার ও রেফারিদের আন্তর্জাতিক তালিকা
 ২০১৩-১৪ অস্ট্রেলিয়া ক্রিকেট দলের ভারত সফর

বহিঃসংযোগ 
 

ভারতীয় ওডিআই ক্রিকেট আম্পায়ার
১৯৬৫-এ জন্ম
জীবিত ব্যক্তি
ভারতীয় টি২০ আই ক্রিকেট আম্পায়ার
ভারতীয় টেস্ট ক্রিকেট আম্পায়ার
দিল্লি থেকে আগত ক্রিকেটার
উদক বাদ্য

উদক বাদ্য হল এক ধরনের ভারতীয় বাদ্যযন্ত্র। ধারণা করা হয় এই যন্ত্র জল তরঙ্গ বা এর মতই। এই যন্ত্রকে মধ্যযুগীয় বাদ্যযন্ত্র গ্রন্থে ঘন বাদ্য (ডায়াফোনিক বাদ্যযন্ত্র যেখানে কোন একটি পৃষ্ঠকে আঘাত করার মাধ্যমে শব্দ উৎপাদিত হয়) এর অধীনে শ্রেণীকরণ করা হয়েছেi বাৎসায়নের কামসূত্র সহ সপ্তদশ শতকের সঙ্গীতা পারিজাত গ্রন্থে এই যন্ত্রের উল্লেখ রয়েছে। এই যন্ত্র বাজানোর কৌশল নারীর শেখা উচিত এরূপই এক কলা ছিল এবং তা চৌষট্টি কলার অন্তর্ভুক্ত ছিল।

তথ্যসূত্র 

হিন্দুস্থানের বাদ্যযন্ত্র
ভারতীয় বাদ্যযন্ত্র
ওয়েলিংটন রিজিওন্যাল স্টেডিয়াম

ওয়েলিংটন রিজিওন্যাল স্টেডিয়াম নিউজিল্যান্ডের ওয়েলিংটনে অবস্থিত প্রধান খেলাধূলার মাঠ। বাণিজ্যিক চুক্তির কারণে স্টেডিয়ামটি স্কাই স্টেডিয়াম নামে পরিচিতি পাচ্ছে। স্থানীয় অধিবাসী ও অন্যান্য নিউজিল্যান্ডীয় মাঠটিকে দ্য কেক টিন নামে অভিহিত করে; বিশেষতঃ এর বাইরের দিকের আকার ও রূপালী রঙের কারণে। গোলাকৃতির এ স্টেডিয়ামের আয়তন ৪৮,০০০ বর্গমিটার।

১৯৯৯ সালে ফ্লেচার কনস্ট্রাকশন স্টেডিয়ামটি নির্মাণ করে। ওয়েলিংটন রেলওয়ে স্টেশন থেকে যাতায়াতের সুবিধাদি বিদ্যমান। রেলওয়ের জমির উপর এটি নির্মিত। অবস্থানগত কারণে আন্তর্জাতিক ক্রীড়া অনুষ্ঠিত না হওয়ায় অ্যাথলেটিক পার্কের পরিবর্তে এটি নির্মিত হয়েছে।

ব্যাসিন রিজার্ভ গ্রাউন্ডে প্রয়োজনীয় খেলা না হওয়ায় অধিকসংখ্যক দর্শক আসন ক্ষমতাসম্পন্ন এ স্টেডিয়ামে একদিনের আন্তর্জাতিক ক্রিকেট খেলা অনুষ্ঠিত হচ্ছে। এছাড়াও, কনসার্টের জন্যও স্টেডিয়ামটি ব্যবহৃত হচ্ছে।

ব্যবহার 
স্টেডিয়ামটি বহু-উদ্দেশ্যে ব্যবহার উপযোগী হলেও মূলতঃ ক্রীড়া প্রতিযোগিতার ক্ষেত্রে ব্যবহৃত হচ্ছে। ওয়েলিংটন লায়ন্স আইটিএম কাপ রাগবি দল ও সুপার রাগবি হারিকেন্স দলের প্রধান অনুশীলনী মাঠ এটি। এছাড়াও, এ-লীগের ফুটবলে অংশগ্রহণকারী ওয়েলিংটন ফোনিক্স ফুটবল ক্লাব এ মাঠে খেলে থাকে। ২০১০ সালের ফিফা বিশ্বকাপের বাছাইপর্বে বাহরাইনের বিপক্ষে স্বাগতিক নিউজিল্যান্ড জাতীয় ফুটবল দল অংশ নিয়েছিল।

গ্রীষ্মকালে সাধারণতঃ আন্তর্জাতিক ও মাঝে-মধ্যে ঘরোয়া সীমিত ওভারের ক্রিকেটের আয়োজন করা হয়। ব্ল্যাক ক্যাপস নামে পরিচিত নিউজিল্যান্ড দল ও ঘরোয়া প্রতিযোগিতায় ওয়েলিংটন ফায়ারবার্ড এ মাঠে প্রতিপক্ষের মুখোমুখি হয়।

আন্তর্জাতিক অঙ্গনের অন্যতম নবীন মাঠ হলেও এটি বেশ আধুনিক স্টেডিয়াম ।

একদিবসীয় কীর্তি 
এখনো অব্দি ৩ এশীয় দেশ নিউজিল্যান্ডের বিরুদ্ধে এই মাঠে জয় পেয়েছে ।

টি২০ আন্তর্জাতিক কীর্তি 
এখনো অবধি ১টি মাত্র এশীয় দেশই নিউজিল্যান্ডের বিরুদ্ধে এই মাঠে জয় পেয়েছে।

অন্যান্য 
২০০০ সালে ওয়েস্টপ্যাক স্টেডিয়ামে এডিনবরা মিলিটারি টাট্টুর আয়োজন করে। স্কটল্যান্ডের এডিনবরার বাইরে এটিই এ ধরনের প্রথম আয়োজন করা হয়। ২০০২ সালে ইংল্যান্ড বনাম ব্ল্যাক ক্যাপ দলের মধ্যকার ক্রিকেট খেলা চলাকালীন পরিচালক পিটার জ্যাকসন ৩০,০০০ দর্শকদের কাছ থেকে উরুক-হাই আওয়াজ ধারণ করেন।

২০০৮ সালে নিউজিল্যান্ডে ফিফা অনূর্ধ্ব-১৭ মহিলা বিশ্বকাপ ফুটবল প্রতিযোগিতা অনুষ্ঠিত হয়। তন্মধ্যে গ্রুপ পর্বের ছয়টি খেলাসহ দুইটি স্থান নির্ধারণী খেলা ওয়েস্টপ্যাকে আয়োজিত হয়েছিল। ফিফার নিয়ম অনুযায়ী ফিফা বহির্ভূত ব্যবসায়িক অংশীদারের সাথে চুক্তিবদ্ধ হওয়ার প্রেক্ষিতে প্রতিযোগিতা চলাকালে আনুষ্ঠানিক ওয়েলিংটন স্টেডিয়াম নামে পরিচিত হয়েছিল।

২০ নভেম্বর, ২০১৩ তারিখে বিশ্বকাপ ফুটবলের বাছাইপর্বে আন্তঃকনফেডারেশনের স্থান নির্ধারণী খেলায় নিউজিল্যান্ড ফুটবল দল ২০১৪ সালের ফিফা বিশ্বকাপের চূড়ান্ত প্রতিযোগিতায় অংশ নিতে ব্যর্থ হয়।

তথ্যসূত্র

বহিঃসংযোগ 

 Official website
 Cricinfo Westpac Stadium page
 

নিউজিল্যান্ডের ক্রিকেট মাঠ
নিউজিল্যান্ডের টেস্ট ক্রিকেট মাঠ
ওয়েলিংটন ফিনিক্স ফুটবল ক্লাব
১৯৯৯-এ নিউজিল্যান্ডে প্রতিষ্ঠিত
ম্যাকলিন পার্ক

ম্যাকলিন পার্ক নেপিয়ারে অবস্থিত নিউজিল্যান্ডের খেলাধূলার মাঠ। এ মাঠে ক্রিকেট ও রাগবি ইউনিয়ন - উভয় ধরনের খেলাই অনুষ্ঠিত হয়। নিউজিল্যান্ডের ১০টি সঠিকমানের ক্রিকেট মাঠের মধ্যে এটিও অন্যতম।

এ মাঠের স্বাগতিক দল হিসেবে রয়েছে হক’স বে রাগবি ইউনিয়ন ও সেন্ট্রাল ডিস্ট্রিক্টস ক্রিকেট অ্যাসোসিয়েশন। স্টেডিয়ামের উভয় প্রান্তের নাম রাখা হয়েছে সেন্টেনিয়াল স্ট্যান্ড এন্ড ও এমব্যাংকমেন্ট এন্ড।

বিবরণ 
মূলতঃ বর্গাকৃতির মাঠটি একদিনের ক্রিকেটের উপযোগী করে নির্মিত হয়েছে। ফলে আগ্রাসী ব্যাটসম্যানগণ খুব সহজেই শুরুর দিকের ওভারগুলোয় স্বচ্ছন্দে রান সংগ্রহ করতে সক্ষম হন। ১৯৫২ সাল থেকে প্রথম-শ্রেণীর ক্রিকেট ও ১৯৭৯ সাল থেকে অদ্যাবধি ছয়টি টেস্ট খেলার আয়োজন করেছে। তন্মধ্যে স্বাগতিক নিউজিল্যান্ড ক্রিকেট দল চার টেস্ট ড্র করে ও বাকী দুই টেস্টে পরাজিত হয়েছিল। ১৯৯০ সাল থেকে প্রত্যেক মৌসুমেই কমপক্ষে একটি একদিনের আন্তর্জাতিক খেলার আয়োজন করে আসছে। মাঠের দর্শক ধারণ সক্ষমতা ২১,০০০ ও পীচ টার্ফ সহযোগে নির্মিত।

ব্যবহার 
এ মাঠে একদিনের আন্তর্জাতিক ও টেস্ট খেলায় ব্যবহৃত হয়ে আসছে। ১৯৮২-৮৩ মৌসুমে অনুষ্ঠিত রথম্যান্স কাপের খেলায় নিউজিল্যান্ড ও শ্রীলঙ্কার মধ্যকার খেলাটি প্রথম ওডিআইরূপে স্বীকৃত। ৭ উইকেটের ব্যবধানে নিউজিল্যান্ড দল জয় পেয়েছিল। ২০১৬ সালের শুরুর দিকে পাকিস্তান দলের টেস্ট খেলায় অংশ নেয়ার কথা রয়েছে।

পুণঃউন্নয়ন 
পার্কের পুণঃগঠনের কার্যক্রম শেষ হবার পর ১ আগস্ট, ২০০৯ তারিখে নতুন গ্রাহাম লো স্ট্যান্ডের উদ্বোধন করা হয়। এ স্ট্যান্ডটি ২০১১ সালের রাগবি বিশ্বকাপ উপলক্ষে নির্মাণ করা হয় ও ২০১৫ সালের ক্রিকেট বিশ্বকাপ প্রতিযোগিতার খেলা এ মাঠে হবে।

পরিসংখ্যান 
ম্যাকলিন পার্ক বিশ্বের অন্যতম ব্যাটিংবান্ধব উইকেট নামে বিবেচিত হয়ে আসছে। সর্বমোট ৪১১ রান করে ব্রেন্ডন ম্যাককুলাম এবং ১৫ টেস্ট উইকেট নিয়ে আয়ান ও’ব্রায়ান শীর্ষস্থানে রয়েছেন।

অন্যদিকে, একদিনের ক্রিকেটে এক ইনিংসে অপরাজিত ১৪১ রান করে ব্যক্তিগত পর্যায়ে শীর্ষে রয়েছেন রিকি পন্টিং। দলীয় সর্বোচ্চ রান হচ্ছে ৩৪৭/৫। স্টিফেন ফ্লেমিং ও নাথান অ্যাসলে যৌথভাবে সর্বমোট ৭৪৩ রান করে শীর্ষস্থান দখল করেছেন। ২৩ উইকেট নিয়ে ড্যানিয়েল ভেট্টোরি শীর্ষে রয়েছেন।

একদিবসীয় কীর্তি
এখনো অব্দি ৩ এশীয় দেশ নিউজিল্যান্ডের বিরুদ্ধে এই মাঠে জয় পেয়েছে ।

তথ্যসূত্র

বহিঃসংযোগ 
Cricinfo Link
Ground Statistics

নিউজিল্যান্ডের ক্রিকেট মাঠ
নিউজিল্যান্ডের টেস্ট ক্রিকেট মাঠ
১৯৯২ ক্রিকেট বিশ্বকাপের স্টেডিয়াম
২০১৫ ক্রিকেট বিশ্বকাপের স্টেডিয়াম
১৯১১-এ নিউজিল্যান্ডে প্রতিষ্ঠিত
শাহ আব্দুল ওহাব

শাহ আব্দুল ওহাব ১৭৬৩ সালে গোলাপগঞ্জের ফুলবাড়ী ইউনিয়নের ফুলবাড়ী গ্রামে জন্মগ্রহণ করেন। তার পিতার নাম শাহ্ আব্দুর রহিম। শাহ্ আব্দুল ওহাব ছিলেন জ্ঞান সাধনায় আধ্যাত্মিক শক্তির অধিকারী। বাংলা সাহিত্যের ইতিহাস ২য় গ্রন্থের রচয়িতা ড. দীন মোহাম্মদ শাহ্ আব্দুল ওহাব সম্বন্ধে আলোচনা করেছেন। এতে তার ‘হাশর তরাণ’ ও ‘ভব তরাণ’ নামক দু’টি গ্রন্থের উল্লেখ থাকলেও তাঁর ‘ভেদকায়া,’ ‘উম্মিতরান’ প্রভৃতি গ্রন্থের উল্লেখ নেই। তার পুত্র ডা. আব্দুর রহিম চৌধুরীর সম্পাদনায় "উম্মিতরান"-এর বাংলা রূপান্তর প্রকাশিত হয়েছে। এ সম্পর্কে ডা. আব্দুর রহিম চৌধুরী বক্তব্য নিম্নরূপ- হযরত শাহ্ আব্দুল ওহাব  ১৩৪৩ বাংলায় উম্মিতরান পুঁথি রচনা করেন। সিলেটি নাগরী হরফে এই পুঁথি প্রচলিত ছিল। ইহার অংশবিশেষ কলকাতার শিবদাহ হইতে ১৩০২ বাংলা সিলেটি নাগরী হরফে ছাপা হয়। এই সময় কলকাতার রতু সরকার লেন হইতে পুঁথি ছাপা হইত। সিলেটের প্রচলিত কথ্য ভাষাতেই উক্ত পুঁথি রচিত হয়। 
রচনার উদ্দেশ্য লেখকের নিজের কথায়- 
‘আধা পণ্ডিতের লাগি হইল কিতাব 
উম্মি লোকের লাগিয়া পুঁথি কইলা ওহাব’।

তা’ছাড়া শাহ্ আব্দুল ওহাবের রচিত ভেদকায়া পুঁথি থেকে তাঁর পরিচিতি পাওয়া যায়। "মাওলানা মোহাম্মদ নাজিম সর্বলোকে জানে/পূর্ব শহরে কুতুবি আল্লা দিয়াছিল তানে/শরিফত-মারিফত বৃক্ষের ছিলা ফুল/ফুলবাড়ী গদ্দি ছিল আল্লায় মকবুল/আল্লাহ্র রহমতে তাইন হইছেন স্বর্গবাস/ভরে আছে খুসবু তান হইয়া পরকাশ/ সেই গদ্দি পাইয়াছেন পীর যে আমার/শাহ্ আব্দুল কাদের নাম মকবুল আল্লার/ফুলবাড়ী মোকাম তান সর্বজনে জানে/ বাংলার কুতুবি আল্লাহ্ দিয়াছিল তানে/ তান নাম লইয়া ফিরি নাই কোন দিশা/ অদ্যকালে পরকালে আল্লাহ্র ভরসা/ আব্দুল লতিফের নাতি ফকির ওহাব নাম/ আব্দুর রহিমের পুত্র আমি ফুলবাড়ী মোকাম"।

শাহ্ আব্দুল ওহাব শরিয়তের বিধান ও ধর্মশিক্ষা প্রসারের উদ্দেশ্যে সিলেটি কথ্য ভাষায় পুঁথি রচনা করেন। 
ইসলামী জ্ঞানের ভাণ্ডার সাহিত্য সাধক শাহ আব্দুল ওহাব ১৮৮৮ সালে পরলোক গমন করেন।

তথ্যসূত্র 

১৭৬৩-এ জন্ম
১৮৮৮-এ মৃত্যু
সিলেট জেলার ব্যক্তি